recursal/SuperWikiNEXT-32B huggingface dataset:
**אידה פאולינה רולף** (באנגלית: **Ida Pauline Rolf**‏; 19 במאי 1896 - 19 במרץ 1979) הייתה ביו-כימאית ומפתחת שיטת "אינטגרציה מבנית" הידועה כ"רולפינג".

נערות וחינוך
------------

אידה רולף נולדה ברובע הברונקס בניו יורק כילדה יחידה לברנרד רולף, מהנדס אזרחי שהתמחה בבניית מעגנים ורציפים בחוף המזרחי של ארצות הברית.
אידה רולף למדה בקולג' ברנרד וקיבלה תואר הראשון ב-1916 בעיצומה של מלחמת העולם הראשונה. באותו זמן, כיוון שגברים רבים נלחמו באירופה, היא קיבלה הזדמנות נדירה לאישה, לעבוד כחוקרת במכון רוקפלר תחת הדרכתו של ד"ר פובוס לבנה (Phoebus Levene). לבנה היה ראש המעבדה הביוכימית במכון רוקפלר למחקר רפואי.

מחקרה של רולף במכון בתחום הזרחה (פוספאטים) שימש בסיס לעבודת הדוקטורט שלה באוניברסיטת קולומביה. ב-1920 היא קיבלה תואר דוקטור בביוכימיה מקולג' הרופאים והמנתחים באוניברסיטת קולומביה בניו יורק. שם החיבור המדעי אותו היא הגישה לקבלת התואר היה: "שלוש תוספות לכימיה של פוספוליפידים בלתי רוויים".

קריירה
------

במהלך לימודיה ולאחר השלמתם עבדה רולף עם לבנה במכון רוקפלר. בהתחלה במחלקת הכימותרפיה ואז במחלקת הכימיה האורגנית, עד שהגיעה למעמד של 'שותף'. ב-1919–1927 היא פרסמה 16 מאמרים אקדמיים, רובם בביטאון ביולוגיה-כימיה. מחקריה היו ברובם מבוססי מעבדה על תרכובת ביוכימית של לציטין וצפילין, מולקולות מסיסות בשמן המהוות מרכיב ראשי בקרום העוטף מבנה ביולוגי.
ב-1927 עזבה רולף את עבודתה מסיבות בריאותיות ומשפחתיות. היא עזבה את ארצות הברית ונסעה לשווייץ שם בין היתר היא למדה מתמטיקה ופיזיקה גרעינית באוניברסיטה הטכנולוגית בציריך והחלה לפתח את האינטגרציה המבנית. היא פרסמה שני מאמרים אקדמאיים על האינטגרציה מבנית.

### אינטגרציה מבנית

רולף החלה לפתח את השיטה ב-1920 כדי לטפל בבנה ובאנשים מוגבלים באופן קבע שלא יכלו למצוא עזרה במקום אחר. מטרתה הייתה לארגן את מבנה גוף האדם בהתאם לכוח הכבידה. השיטה בתחילה נקראה ״שחרור תנוחתי״ ורק יותר מאוחר "אינטגרציה מבנית". השיטה ידועה גם בשם "רולפינג".

ב-1971 רולף יסדה "עמותה למען אינטגרציה מבנית" שלימים שינתה את שמה ל"מכון רולף לאינטגרציה מבנית". בנה השני, ריצ׳ארד, עזר לה לפתח את ה"אינטגרציה מבנית", וללמוד את ההשפעה שיש לטכניקה על אנשים מוגבלים, שניהם לימדו את השיטה במקומות שונים בארצות הברית. במשך שנים הם פעלו מניו יורק לקדם את טכניקת הטיפול וליידע כמה שיותר אנשים על השיטה ויתרונותיה.

חיים אישיים
-----------

רולף הייתה נשואה לוולטר פרדריק דומרל. היו להם שני בנים, אלן מייקל דומרל וריצ׳ארד רולף. ריצ'רד הוא רופא ומורה ל"אינטגרציה מבנית" וממשיך לקדם ולפתח את פרויקט ה"רולפינג" של אמו.

מקורות
------

* תולדות חיים באתר הרולפינג
* שטרלינג, איזבל. חלוצת זן: חייה ועבודתה של רות פולר סאאסקי (2006) Shoemaker & Hoard. ISBN 978-1-59376-110-3 עמ' 8

לקריאה נוספת
------------

Feitis, Rosemary. 1985. **Rolfing and Physical Reality**. Healing Arts Press

קישורים חיצוניים
----------------

* Biography and photo gallery from the Rolf

הערות שוליים
------------

1. ↑  Biography at website on Rolfing

|  |  |
| --- | --- |
| בקרת זהויות עריכת הנתון בוויקינתונים | 
* CANTIC: a11132140
* GND: 172335787
* ISNI: 0000 0001 1083 9801
* LCCN: n88649828
* NKC: nlk19990074797
* NLP: a0000003111885
* SUDOC: 160320321
* VIAF: 112521414
* WorldCat: viaf-112521414

 |
**קודו הביצות** או ה**סיטטונגה** (שם מדעי: *Tragelaphus spekii*) הוא מין של אנטילופה ממשפחת הפריים. 

קודו הביצות נפוץ ברחבי אפריקה, בעיקר ליד נהר הקונגו. ישנם עדרים מסוימים שחיים בסביבות נהר הזמבזי. תפוצתו מוגבלת לאזורי ביצות, יערות וסבכי שיחים.

גובהו בכתפיים של קודו הביצות 75–125 ס"מ, אורך ראשו וגופו 115–170 ס"מ ומשקלו נע בין 40 ל-120 ק"ג. הזכרים גדולים וכבדים באופן ניכר מהנקבות, ובנוסף יש להם זוג קרניים סליליות שאורכן נע בין 45 ל-90 ס"מ. צבעו של הזכר חום כהה ופס לבן חוצה את גבו לאורך. הנקבות חסרות קרניים וצבען חום בהיר, מבנה גופן עדין יותר משל הזכרים. פרסותיו של קודו הביצות מפושקות וגדולות, ומבנה זה תורם ליכולתו לנוע בבוץ הטובעני.

כמו כל האנטילופות, קודו הביצות ניזון אך ורק ממזון צמחי – עלים, שורשים, פקעות, עשב וצמחי מים.

בעונת הרבייה, זכרי הקודו נוגחים בקרניהם ביריב שלהם כדי לזכות בנקבות. הזכר המנצח זוכה בנקבות ומזדווג אתן. הזכרים המובסים הכפופים לזכר השליט, יוצרים עדרים משלהם. לאחר היריון שנמשך 8–9 חודשים הנקבה ממליטה גור אחד בלבד. לאחר הלידה גור "קודו הביצות" דומה לנקבה (גם אם הוא זכר).

אורך חייו הממוצע של קודו הביצות הוא 15–20 שנה.

אויביו העיקריים של הקודו הם אריות, נמרים, צבועים, ואת הגורים הקטנים טורפים הבבונים והשימפנזים.
הביצה היא מקום המפלט של הקודו. הקודו נמלט לעבר הביצה כדי לברוח מטורפיו, אם הביצה עמוקה דיה יוכל הקודו לקפוץ למים ולהסתתר כשנחיריו מחוץ למים כדי שיוכל לנשום. הקודו יוצא מהמים כאשר האויב מתייאש והסכנה חולפת.

קישורים חיצוניים
----------------

ויקישיתוף מדיה וקבצים בנושא **קודו הביצות** בוויקישיתוף
* קודו הביצות, באתר ITIS (באנגלית)
* קודו הביצות, באתר NCBI (באנגלית)
* קודו הביצות, באתר Animal Diversity Web (באנגלית)
* קודו הביצות, בבסיס הנתונים ARKive (באנגלית)
* קודו הביצות, באתר האנציקלופדיה של החיים (באנגלית)
* קודו הביצות, באתר GBIF (באנגלית)
* קודו הביצות, באתר אנציקלופדיה בריטניקה (באנגלית)

הערות שוליים
------------

1. ↑  קודו הביצות באתר הרשימה האדומה של IUCN

| פרים |
| --- |
| בקר |
| פר | יאק הבית • יאק הבר • גאור • גאיאל • בנטנג • קופראי • בקר הבית |  |
| ביזון | ביזון אמריקאי • ביזון אירופי |
| תאו | תאו מים • תאו אסייתי • תאו הפיליפינים • אנואה השפלה • אנואה ההרים |
| סינצרוס | תאו אפריקני |
| סאולה | סאולה |
| סלילני קרניים |
| קודו | קודו ניאלה • קודו הרים • בונגו • קודו זוטר • קודו משורטט • קודו סילבטיכוס • קודו הביצות • קודו גמלוני |
| אילנד | אילנד ענק • אילנד מצוי |
| קצרי קרניים |
| ארבע קרן | ארבע קרן |
| נילגאי | נילגאי |
**עדה פלג** (נולדה ב-31 במרץ 1952) היא מנצחת ישראלית.

### ביוגרפיה

עדה פלג נולדה וגדלה בחיפה פלג סיימה את לימודיה בתיכון עירוני ה' בחיפה. את שירותה הצבאי הסדיר עשתה כפקידה פלוגתית ביחידת הצנחנים 202 ובמלחמת יום הכפורים גויסה ליחידת קישור לעיתונות בדובר צהל. 
פלג סיימה בהצטיינות תואר ראשון בפסנתר באוניברסיטת רוזוולט בשיקגו (ארה"ב), ותואר שני בקומפוזיציה באוניברסיטת אינדיאנה בבלומינגטון (ארה"ב). היא השתתפה בכתות אמן בפסטיבל המוסיקה אספן קולורדו (ארה"ב) , בפסטיבל באך באורגון (ארה"ב) , בתזמורת הסימפונית של מינכן (גרמניה) והתזמורת הסימפונית מוסקבה ( רוסיה).

פעילות מקצועית
--------------

עדה פלג ניצחה על תזמורות בארץ ובחו"ל, ביניהן התזמורת הסימפונית של מוסקבה, התזמורת הקאמרית של שטוטגרט, תזמורת קול המוסיקה של פריז ההתזמורת הקאמרית הישראלית, התזמורת הסימפונית ירושלים, התזמורת הסימפונית חיפה, תזמורת הקיבוצים נתניה וכן על מקהלת האופרה הישראלית, המקהלה הקאמרית רמת גן ועוד. היא מנצחת על אנסמבל המיתרים הישראלי איתו אף הופיעה בסיורים בחו"ל והקליטה.

פלג הקימה את המרכז למוזיקה בגליל, שאותו היא מנהלת. כן ייסדה את התחרות הבינלאומית לחליל ואת התחרות הבינלאומית להלחנה והרחיבה את תחום המוזיקה הקלאסית, תזמורתית וקאמרית בפסטיבל "קלאסי צפת". באפריל 2012 ניצחה על ביצוע הסימפוניה התשיעית של בטהובן בפסטיבל עין גב,

עדה פלג פעילה בעשייה מוזיקלית ותרבותית מגוונת. במשך השנים פרסמה מאמרים רבים בעיתונות מקצועית והוזמנה להרצות בכנסים בינלאומיים.
בארצות הברית לימדה פלג באוניברסיטת אינדיאנה בבלומינגטון וכיהנה כפרופסור אורח בקולג' מידלברי בוורמונט.

### פרסומים הרצאות ותוכניות רדיו

* "דיאלוג עם אלוהים" כתיבה והגשה של תוכנית בת 10 פרקים ברדיו בקול המוסיקה.
* תרגום לעברית וביצוע "סיפורו של חייל" מאת סטרוינסקי עם נגני הפילהרמונית הישראלית.
* עיבוד לתזמורת וניצוח על מופע מולטימדיה של "החומה" של פינק פלויד. תזמורת, להקת רוק, רקדנים מקהלה ווידאו ארט.
* "ליטורגיקה פמיניסטית" מאמר ברבעון "מוזיקה"
* "המורפולוגיה של המוסיקה" הרצאת אורח בפקולטה לארכיטקטורה בטכניון, חיפה.
* "מוסיקה מתחת לשולחן-על מוסיקה וצנזורה בברית המועצות" מאמר ב "עלי ניגון"
* "סימטריה ופרופורציה בסימפוניות של מוצרט וצ'ייקובסקי" הרצאת אורח בכנס ארגון חקר הסימטריה הבינלאומי שהתקיים במכון הטכניון בחיפה
* "מלחינים ישראלים בני זמננו" הרצאת אורח באוניברסיטת לונדון SOAS
* "שושנים לפאני מנדלסון" – מאמר שהתפרסם במוסף תרבות של עיתון הארץ.

### הקלטות

* עיבודים מקוריים לחליל ותזמורת מיתרים ליצירות של פיוטר איליץ' צ'ייקובסקי בהזמנת החלילן ג'יימס שטראוס\*
* הקלטת בכורה של יצירות מאת מלחינים ברזילאים בהזמנת איגוד המוזיקאים הברזילאי.
* הקונצ'רטו לפסנתר של שומאן עם התזמורת הסימפונית של מוסקבה והפסנתרן מקס בארוס.

### פרסים ואותות הוקרה

* "אשת השנה" ארגון נשים מנהלות "נטע"
* פרס ראשון בתחרות הפסנתר על שם מולי מרגוליס בשיקגו,
* מלגות עמית ניצוח לפסטיבל המוזיקה של אספן, קולורדו,
* מלגת עמית לפסטיבל באך באורגון
* מלגת עמית ולסמינר ניצוח במכון קרטיס למוזיקה בפילדלפיה.

קישורים חיצוניים
----------------

* אתר האינטרנט הרשמי של עדה פלג
* עדה פלג, ברשת החברתית פייסבוק
* עומר שומרוני, "בעיקר מוזיקה", 28 במרץ 2012

הערות שוליים
------------

1. ↑  אתר הבמה
ה**סיני המצויץ** הוא גזע כלבים.

הקירחות היא סטייה גנטית, שנעשתה נפוצה על ידי הרבעות מכוונות. הגן האחראי לקירחות הוא האלל הדומיננטי. אלל זה קטלני (גן "ליטלי") אם הכלב הוא הומוזיגוט לאלל זה, לכן הזיווג האידיאלי לקבלת שגר בריא הוא הרבעה בין הורים שאחד מהם קירח והשני עם שיער. במקרה זה הגורים הקירחים יצאו בריאים, כשהם נושאים בתוכם גם גנים של ארוכי שיער.

מאפיין נוסף לגזע, הוא הליכתו האלגנטית של הסיני המצויץ- הליכה גאה, כשהזנב והצוואר מורמים, והרמת רגליים גבוהה, כפי שמכנים "גאלופ" (כמו סוס).

היסטוריה
--------

מוצאו של הגזע הוא סיני/אפריקאי. "המוטציה" הראשונה של כלב קירח הופיעה בכלבים עתיקים ביבשת אפריקה.

נמצאו עדויות ארכאולוגיות של כלב דומה מלפני עשרת אלפים שנה, ועדויות נוספות מהמאה ה-13 של קיום גזע זה בסין. 

הכלבים היו מתלווים לסוחרים הסיניים בהפלגותיהם. בדרך זו הצליח להגיע הגזע ליבשות שונות בשאר העולם, ונמצא לרוב בערי הנמל.
ייתכן, שבהגיעו לדרום אמריקה היווה שם את הבסיס להתפתחות הגזעים הקירחים, וייתכן גם שלהפך.

לראשונה הוצג הכלב במערב בשנת 1881, והוכר כגזע לראשונה ב-1960 באירופה, וב-1979 בארצות הברית.
ישנם כיום שני טיפוסי גזע עיקריים, שההבדל בינם הוא מבנה העצם, רוחב ומסיביות.

ייעוד ואופי
-----------

ייעודו הראשוני של הגזע הוא ככלב לוויה, ולכן מתאים לשמש ככלב משפחה, בדירת מגורים.
הסיני המצויץ אינו מגלה אגרסיביות כלל, אם כלפי כלבים אחרים ואם כלפי חתולים.
מומלץ לאפשר לכלב "לפרוק" אנרגיות, בעיקר בטיולים.

משום חוסר השיער, אין לחשוף אותו לקרינת שמש ישירה ולא ללחות גבוהה, הפוגמים בבריאות עורו של הכלב. למרות העובדה שהכלב חסר שיער, הוא זקוק לרחצה ככל כלב בעל פרווה.

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סיני מצויץ** |

קישורים חיצוניים
----------------

* סיני מצויץ, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532110005171
* LCCN: sh90004009
* NKC: ph116885

 |
מתווה מסלול המרוצים בפצאל לפני השיפוץ
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**מסלול פצאל** (באנגלית: **Peza'el Circuit**) הוא מסלול למרוצי מכוניות מאספלט שנמצא על יד מושב פצאל, בקעת הירדן.

תכנון, בנייה ושימוש
-------------------

תחילת בניית המסלול החלה במאי 2016, עקב שיתוף פעולה של מיקי יוחאי, יזם מתחום הספורט המוטורי מחברת קרוס קאונטרי, יחד עם ראש המועצה האזורית בקעת הירדן, דוד אלחייני, והרשות לנהיגה ספורטיבית.

המסלול יועד בראשונה להיות מסלול מרוצי ראלי-קרוס (אנ'), המאושרים על פי התקן של הפדרציה הבינלאומית לרכב.

בספטמבר 2017 המסלול נחנך לשימוש תחרותי.

המסלול הסטנדרטי הוא המסלול ה"סגור", בעל אורך של 1340 מטרים, 11 פניות (4 ימינה ו-5 שמאלה), כאשר ישנם שיפועים של בין 2 מעלות בעלייה ו-4 בירידה.

בשנת 2020 התקיימו במסלול צילומי הסרט "פול ספיד" בביומו של קובי מחט.

ביוני 2022 הוכפלה אורכו של המסלול מ-1.2 ק"מ צנועים ל-2.4 ק"מ, כולל ישורת ארוכה יחסית של כ-600 מטר והגדלת מספר הפניות מ-9 ל-17 - כל אחת. התאמות נוספות שנערכו מאפשרות לבחור בין שישה תוואי מסלול שונים. בנוסף הוסטו נקודות הזינוק והסיום, ויש גדר הפרדה ייעודית המאפשרת לצוותים טכניים להעביר באמצעות לוחות ייעודיים מידע חשוב לנהגים בזמן המירוץ. המסלול עומד בתקן בינלאומי של FIM ו-FIA.

קישורים חיצוניים
----------------

* אתר האינטרנט הרשמי של מסלול פצאל

הערות שוליים
------------

1. ↑  ניר בן זקן, מסלול המירוץ הישראלי - הפתיחה בסוף החודש, באתר ynet, 9 במאי 2016
2. ↑  מסלול מירוץ יושק בספטמבר סמוך לפצאל, באתר אוטו, ‏01.06.2017
3. ↑  ארז ליבן, נהיגה ראשונה: מסלול המירוץ המחודש בפצאל הוא תענוג, באתר ynet, 16 ביוני 2022
**מגנוס פון ריט**, בפינית: **Magnus von Wright** (13 ביוני 1805 - 5 ביולי 1868) היה צייר ומחנך שוודי-פיני. הוא נודע באיורי נוף ובציפורים.

ביוגרפיה
--------

מגנוס פון ריט נולד בכפר בקואופיו, פינלנד. אבותיו היו סוחרים סקוטים שהתיישבו בנרווה במהלך המאה ה-17. אביו הנריק מגנוס פון ריט היה רב-סרן בדימוס שהיה הבעלים של האחוזה המשפחתית, Haminalahten. הוא היה הבכור במשפחה של תשעה ילדים. אחיו וילהלם פון ריט (1810-1887) ופרדיננד פון ריט (1822-1906) הפכו גם הם לאמנים.

הם למדו בתיכון בגימנסיה בטורקו בשנים 1823–1825. שם פיתח לראשונה את התעניינותו בציפורים, ואף שלא היה סטודנט באוניברסיטה, הצליח להצטרף לאגודה המדעית הבוטנית הפינית, שאורגנה על ידי קרל ריינהולד סהלברג (1779-1860).

מ-1823 עד 1825, הוא למד באקדמיה המלכותית השוודית לאמנויות בסטוקהולם ולמד באופן פרטי אצל קרל יוהאן פאהלקרנץ (1774–1861). הוא גם הורשה לחקור את האוסף האורניתולוגי באקדמיה המלכותית השוודית למדעים.

עבודתו המקצועית הראשונה הגיעה כאשר התבקש לספק איורים עבור חיבור בן שלושה כרכים על התרבות והיסטוריה של פינלנד, 1828, שהוכן ופורסם על ידי קרל אקסל גוטלונד (1779–1860). ).

לאחר שסיים את עבודתו באוטאבה, הוא הועסק על ידי אורנתולוג שוודי נילס בונד. בסיוע אחיו וילהלם, הוא סיפק איורים לפרסום רב הכרכים.

עם שובו לפינלנד, הוא עבד כקרטוגרף במשרד המדידות. בין השנים 1845–1849, הוא היה מפחלץ במוזיאון הזואולוגי של אוניברסיטת הלסינקי ולימד רישום באוניברסיטה בין השנים 1849–1868.

ב-1857 הוא ערך טיול לימודי לדיסלדורף, שם יצר סדרה של ציורי טבע ודומם. שנתיים לאחר מכן פרסם עבודה משלו על ציפורים פיניות. הוא גם בילה שנים רבות בסיוע לשחזור האוספים הבוטניים והזואולוגיים שנהרסו בשריפה הגדולה של טורקו. ציוריו של הלסינקי וסביבתה נחשבים לבעלי ערך היסטורי רב.

ב-1846 הוא נבחר לוועד המנהל של אגודת האמנות הפינית ומילא תפקיד זה עד מותו ב-1868 בהלסינקי .

גלריה
-----

* נוף בחוףנוף בחוף
* מעגןמעגן
* נוף פינינוף פיני

קישורים חיצוניים
----------------

ויקישיתוף מדיה וקבצים בנושא **מגנוס פון ריט** בוויקישיתוף

הערות שוליים
------------

1. 1 2  "Magnus von Wright – the Finnish Art Society and cultural landscapes". 375humanistia.helsinki
2. ↑  Jukka Ervamaa. "Magnus, Wilhelm ja Ferdinand". tunturisusi.
3. ↑  "Sahlberg, Carl Reinhold". uppslagsverket.
4. ↑  Helena Hätönen."Magnus von Wright" Lähteillä
5. ↑  Wright, Magnus von (1805-1868)". kansallisbiografia
6. ↑  "Otava eli suomalaisia huvituksia". doria

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13191573f (data)
* DSI: 3913
* GND: 119009722
* ISNI: 0000 0000 6652 5783
* KulturNav: 9a7dc32c-740c-432a-a3cd-6fe49c941e48
* LCCN: n83058262
* NKC: jn19990009297
* NTA: 073176060
* RKD: 85720
* SELIBR: 201173
* SUDOC: 028000382
* ULAN: 500010646
* VIAF: 71533875
* WorldCat: lccn-n83058262

 |
**רצח ירון ואפי (אפרת) אונגר**, הוא פיגוע ירי שבוצע על ידי מחבלים פלסטיניים בכ"ג בסיוון תשנ"ו, 9 ביוני 1996, ובו נרצחו בני הזוג ירון ואפרת אונגר מקריית ארבע. ברכב בו נסעו בעת הפיגוע היה גם תינוקם ישי שניצל ללא פגע.

הרצח
----

ביום ראשון בערב, כ"ג בסיוון תשנ"ו, (9 ביוני 1996), נסעו ירון, אפי ותינוקם ישי בכביש 383 המוביל מקריית מלאכי לבית שמש. הם חזרו מחתונה של חברתם מתוכנית פר"ח, בו שימש ירון כרכז אזורי. ליד מושב גפן, ירו מחבלים מהכפר צוריף שבנפת חברון מתוך רכב ונמלטו. אפי וירון נרצחו במקום. תינוקם ישי, בן עשרה חודשים, נותר במכונית ללא פגע.

בני הזוג אונגר נקברו בבית העלמין בכפר עציון.

לאחר הרצח
---------

שני ילדי משפחת אונגר, דביר וישי, שהיו אז בני שנה ושנתיים, עברו לגור בבית סבם וסבתם הרב אורי דסברג ורעייתו יהודית, והם שימשו להם כהורים. בשנת 2000 הגישו בני משפחתה תביעה אזרחית לפיצויים בבית המשפט הפדרלי בארצות הברית כנגד החמאס והרשות הפלסטינית, משום שירון אונגר היה בעל אזרחות אמריקאית. בשנת 2004 חייב בית המשפט הפדרלי בארצות הברית את החמאס והרשות הפלסטינית בתשלום פיצויים בסך 116 מיליון דולר על רצח בני הזוג. הרשות הפלסטינית ערערה על פסק הדין אך ערעורה נדחה. בשנת 2008 אישר בית המשפט המחוזי בירושלים את פסק הדין של בית המשפט הפדרלי וקבע כי הוא אכיף גם בארץ.[דרושה הבהרה]

שלושה מהמרצחים ב"חוליית צוריף" נהרגו בעת פיגועים נוספים שביצעו. שניים נוספים, רחמן איסמעאיל גנימאת (שנתפס בשנת 2005 וגמל פתח צביח אל-הור, שוחררו בעסקת שליט תוך מחאת משפחת דסברג. הוריה של אפי אונגר מחו גם נגד הזמנתו של שמעון פרס לטקס הראשון להנצחת חללי פעולות האיבה, לאחר שהוחלט שיום הזיכרון לחללי צה"ל יכלול גם את חללי התקפות המחבלים, מפני שפרס היה שותף להחלטה על העברת רובים אל הרשות הפלסטינית.

הנצחה
-----

במקום בו אירע הרצח הוצבה אנדרטה לזכר השניים, בסיוע הקרן הקיימת לישראל. באוניברסיטת בר-אילן הוקמה קרן מלגות על שם השניים.

לשם הנצחת בני הזוג אונגר הוקם אולם לימוד של הישיבה התיכונית במקום בו עמד ביתם הראשון בקרית ארבע. בית המדרש נקרא "אפיריון", על שם אפי וירון. מזוזת הכניסה לבית המדרש היא מזוזת ביתם הראשון.

היישוב שערי תקוה, בו מתגוררים הוריו של ירון, הנציח את שמם של בני הזוג בגן השעשועים "גן-אור". אביה, הרב אורי דסברג, אשר תפקד מאז מותה כאבי שני ילדיה, נהרג בתאונת דרכים בגוש עציון בכ' באייר התשע"א 24 במאי 2011.

ראו גם
------

* אפי אונגר
* רצח בני משפחת מונק
* הרב אורי דסברג

קישורים חיצוניים
----------------

* איי.פי, ארה"ב: הפלסטינים ישלמו 232 מיליון למשפחת זוג שנרצח, באתר ynet, 13 ביולי 2004
* סיפורם של ירון ואפרת על הבמה בטקסס, באתר ערוץ 7, 7 בדצמבר 2017

הערות שוליים
------------

1. ↑  הפעוט שניצל חגג בר-מצווה, באתר חב"ד ישראל.
2. ↑  הרש"פ תשלם כ-116 מיליון דולר למשפחת נפגעי טרור, באתר ערוץ 7, 2 באפריל 2004
3. ↑  נדב שרגאי, אם שכולה: שחרור של אסירים - אישור של אריאל שרון לרצח, באתר הארץ, 7 ביולי 2003
4. ↑  המסתערבים לכדו את אחרון חוליית צוריף, ט' בתשרי תשס"ו 12 באוקטובר 2005 (אתר ערוץ שבע)
5. ↑  אחד ממנהיגי חוליית צוריף: אנו מתגאים במה שעשינו, באתר גלובס, 8 בפברואר 1998
6. ↑  זה יגמר בבכי ובדם 20 באוקטובר 2008 (חדשות המחלקה הראשונה)
7. ↑  ההורים השכולים נגד הנשיא רועי שרון, 6 במאי 2008 (אתר מעריב)
8. ↑  ברוך דיין האמת: הרב אורי דסברג נהרג בתאונת דרכים, באתר "סרוגים", 24 במאי 2011
פנים היכל ישיבת צאנז בקריה. שנות ה-90**ישיבת צאנז** (השם הרשמי: **ישיבת דברי חיים**) היא ישיבה חסידית שהוקמה על ידי רבי יקותיאל יהודה הלברשטאם מצאנז קלויזנבורג. הישיבה נמצאת בנתניה, ולה סניף בחיפה.

הקמת הישיבה
-----------

פרק זה לוקה בחסר. אנא תרמו לוויקיפדיה והשלימו אותו. 
הישיבה הוקמה בשנות ה-60 על ידי האדמו"ר רבי יקותיאל יהודה הלברשטאם, במסגרת הקמת קריית צאנז שכללה הקמת מוסדות חינוך, מלון גלי צאנז ובית החולים לניאדו. בשנים הראשונות כיהן האדמו"ר בראשות הישיבה, ולאחר מכן שימש בתפקיד הרב אליהו שמרלר.

תוכניות לימוד
-------------

הרב הלברשטאם חינך את תלמידיו ללימוד בבקיאות ולשליטה וידע מקיפים בש"ס, ולצורך כך הקים את מפעל הש"ס לאברכי הכוללים. בישיבה הנהיג הרב הלברשטאם מבחנים על מאות דפי גמרא, והבחורים הנבחנים זוכים לתואר כבוד. הנבחן על שלש מאות דפי גמרא עם תוספות זוכה לתואר "צורבא מרבנן" או בקצרה "צורבא", הנבחן על חמש מאות דפים מקבל את התואר "החבר" (בשנים האחרונות הועלה הסכום לשש מאות דפים) והנבחן על אלף דפי גמרא זוכה לתואר "מורינו". שני התארים האחרונים "חבר" ו"מורינו" משמשים את הבחורים כשהם נקראים ל"עלייה" בקריאת התורה.

חלוקות התעודות והענקת התארים נקבעה על ידי המייסד לתאריך כ"ה בניסן, יארצייט של רבי חיים הלברשטאם מייסד חסידות צאנז שהישיבה נושאת את שמו. אחרי פטירתו הועבר טקס הענקת תעודות ה"מורינו" לט' בתמוז, יום היארצייט שלו, וחלוקת תעודות ה"חבר" נותרה בכ"ה בניסן.

סניפים וישיבות קטנות
--------------------

הישיבה המרכזית מיועדת לגילאי 16-19, והיא מחולקת לשתי ישיבות, המרכזית בנתניה והשנייה בחיפה, הוקמה בשנת תשע"ד. לבחורים המבוגרים יותר בגילאי ה"קיבוץ" הוקמה מסגרת מיוחדת בנתניה.

ישיבות קטנות של החסידות נמצאות בנתניה (2) בירושלים בבני ברק וישיבה נוספת באלעד שהוקמה בשנת תשע"ח.

צוות הישיבה
-----------

פרק זה לוקה בחסר. אנא תרמו לוויקיפדיה והשלימו אותו. 
בראשות הישיבה עומד כיום הרב יוסף משה דוב הלברשטאם, בנו השני של האדמו"ר הנוכחי הרב צבי אלימלך הלברשטאם.

בוגרי הישיבה
------------

בין בוגרי הישיבה נמנים שני אדמו"רי החסידות, הרב צבי אלימלך ואחיו הרב שמואל דוד הלברשטאם, האחים הרב אשר וייס, הרב דוב וייס גאב"ד קריית צאנז, הרב חיים וייס רבה של ביתר עילית, הרב אברהם יצחק וייס ראש כולל חלקת יהושע. הרב חיים צבי שפירא גאב"ד בד"צ מחזיקי הדת.

לבוגרים נוספים ראו גם בקטגוריה: בוגרי ישיבת צאנז קלויזנבורג - נתניה.

הערות שוליים
------------

1. ↑  זאב בלוי, ‏במעמד מרן האדמו"ר מצאנז • תעודת הוקרה למצטייני רשת ישיבות צאנז בארה"ק, באתר JDN‏
2. 1 2  יעקב אבוביץ, ‏צאנז: זמן חדש – שתי ישיבות חדשות, באתר JDN‏

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299305705171

 |
**הרב משה הכהן סֻׂוִויד** (? - כ"ט באייר התרמ"ט) היה רב, פוסק הלכה, דיין, חכם באשי, רבה של הקהילה היהודית בארם צובא ובעל שו"ת "אמת ומשפט".

ביוגרפיה
--------

נולד בארם צובא שבסוריה, לרבי יוסף סוויד, בנו של הרב משה סוויד הראשון - בעל ה"מסוא משה", שנפטר בשנת ה'תקע"ד.

גדל בארם צובא, ונחשב למתמיד גדול שעסק בתורה יומם וליל.
התמנה לדיין בבית הדין הגדול בארם צובא, לצד רבי חיים אשכנזי ורבי עזרא עילי הכהן.

בהמשך התמנה לחכם באשי לענייני הדת, ולרבה הראשי של חלב.

בכ"ג באב ה'תרמ"ד שיכל את בנו רבי עזרא בגיל צעיר.

דבריו ופסיקותיו של הרב סוויד מובאות תדיר בספריהם של חכמי ארם צובא, והם מתבטאים עליו בשבחים מופלגים.

נפטר בכ"ט באייר ה'תרמ"ט, 30 במאי 1889 ונקבר בחלב. הותיר אחריו משפחה ברוכה, ורבים מצאצאיו קרויים על שמו.

### מתלמידיו

* הרב שלום הדאיה
* הרב משה עזרא מזרחי
* חתנו הרב יעקב דוויק הכהן
* חתנו הרב אברהם חיים עדס

### כתביו

* שו"ת אמת ומשפט
* שו"ת שלום ואמת

הערות שוליים
------------

1. ↑  רבי משה סוויד, באתר MY צדיק
2. ↑  דוד ציון לניאדו, **לקדושים אשר באר"ץ**, תשס"ט
3. ↑  שמעון וענונו, **ארזי הלבנון**, עמ' 1687
**הסרפאום של טוסום** הוא סרפאום (Serapeum), אתר פולחן או מקדש לאלוהות היוונית-מצרית סראפיס, שהיה ממוקם בסמיכות לעיירה טוסום (Tussum) במערב סיני, דרומית לאגם תמסח.

במצרים היו כמה אתרים כאלה.

חשיבות האתר בחקר המקרא
----------------------

חוקר המקרא ווילהלם בוֹרִי זיהה את הסרפאום עם האתר המקראי אילים.
הוא פירש את השם אילים, כנובע מהשם אַיִל.:למעשה האילים, וגם בעלי חיים נוספים היו במוקד של פולחנים קדומים.
כחלק מאותו פולחן, האילים עברו תהליך של חניטה וקבורה בסרקופגים שהוצבו בסרפאום.
הסרפאום היה אתר חשוב במסלול הנדידה של בני ישראל בעת יציאת מצרים.
יש קבוצה של חוקרים אשר מקשרים בין אתר זה לבין נתיב הנדידה.
בין החוקרים הללו אפשר למנות את פלינדרס פטרי.
הסרפאום של טוסום נותן לנו נקודת ציון ברורה במסלול הנדידה.

לקריאה נוספת
------------

* Hanbury Brown, The land of Goshen and the exodus, printed 2017, first printed 1899.

הערות שוליים
------------

1. ↑  ווילהלם בורי, אתרים קדומים בפלסטינה, 1930.
2. ↑  אנציקלופדיה מקראית, הוצאת מוסד ביאליק, כרך א, 1950.
3. ↑  פלינדרס פטרי, מחקרים בסיני, הודפס 2014, הודפס במקור 1906.
רבי אליעזר יהודה רבינוביץ
רבי **אליעזר יהודה רבינוביץ** (תרל"ט (בערך), קרקינובה - כ"ה באב תש"א, 18 באוגוסט 1941 גטו קיידאן) היה רב ליטאי, חבר מרכז המזרחי בליטא, רבה של ממל.

קורות חיים
----------

נולד בערך בשנת תרל"ט (1879) לרב מרדכי יצחק רבינוביץ ולרבקה לבית קריגר, למד אצל אביו, ובהמשך בישיבות ליטא: ישיבת טלז, ישיבת סלובודקה וישיבת וולוז'ין.

החל משנת תרס"ד, בה פרסם לראשונה מאמר תורני בכתב-העת הפלס, פרסם מאמרים רבים בכל כתבי העת התורניים שיצאו אז באירופה ובארץ ישראל. רבים ממאמריו שפורסמו בכתבי העת היו למעשה טורי ביקורת על ספרי מחברים בני זמנו. הוא כתב גם מאמרי אקטואליה בעיתון היידי "די אידישע שטימע" שיצא לאור בקובנה.

בשנת תר"ף, לאחר פטירת אביו, התמנה במקומו כרבה של העיר ממל, כהונה בה החזיק במשך 19 שנה, עד פרוץ מלחמת העולם השנייה. במהלך שנות כהונתו הביא את ספרי אביו לדפוס, וכתב בעצמו תשובות הלכתיות שהודפסו לאחר פטירתו בספר השו"ת "עין יהודה".

הוא תכנן לעלות לארץ ישראל, וכבר הנפיקו לו רישיון עלייה, אך הכיבוש הסובייטי בליטא, מנע את ביצוע התוכנית. הוא הספיק לשלוח באמצעות הדואר ספרים רבים מספרייתו העשירה לארץ ישראל, וכך גם את כתבי אביו, שמהם נדפס מאוחר יותר חלקו השני של ספרו "דעת מרדכי" (ירושלים, תשי"ט).

באביב תרצ"ט (1939), עזב את ממל, ועבר להתגורר בבית משפחת חמיו, גולדין, בגטו קיידאן.

נרצח יחד עם אשתו הינדה בכ"ה באב תש"א, 18 באוגוסט 1941, בקיידאן.

ספרו, שו"ת "עין יהודה", נערך מכתביו בידי הרב שמואל ברוך ורנר, ונדפס בדפוס "ספערא" (במלון באב"ד), ירושלים, תש"ח.

לקריאה נוספת
------------

* 'רבינוביץ, ר' אליעזר-יהודה ב"ר מרדכי-יצחק-אייזיק', בתוך: דב ליפץ ונתן גורן (עורכים), **יהדות ליטא**, כרך ג, ספר א (תשכ"ז), עמ' 89 טורים 1–2 (ספר יזכור לקהילת ליטא, בספריית העיר ניו יורק, תמונה 1287).

קישורים חיצוניים
----------------

ספרו
* ****עין יהודה****, ירושלים, תש"ח, באתר היברובוקס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007513523305171

 |
**מפלגת הצדק** (בטורקית: **Adalet Partisi, AP**) הייתה מפלגה בטורקיה שקמה ב-11 בפברואר 1961 לאחר ההפיכה הצבאית הראשונה במדינה ב-1960, והתקיימה עד שפוזרה ב-12 בספטמבר 1981 בעקבות ההפיכה הצבאית השלישית.

היסטוריה
--------

מפלגת הצדק נוסדה בידי רגפ גימישפלא (אנ') ואחרים כמפלגת המשך למפלגה הדמוקרטית בראשות אדנאן מנדרס וג'לל באייר, אשר פוזרה וקיומה נאסר על ידי צבא טורקיה ב-1960. גימישפלא, שהיה בעברו ראש המטות המשולבים של טורקיה, שימש כמנהיג המפלגה עד סמוך למותו ב-1964 ואז נטל סוליימאן דמירל את מקומו והצעיד את המפלגה אל מרכז הזירה הפוליטית בטורקיה. למפלגת הצדק הצטרפו רבים מיוצאי המפלגה הדמוקרטית, ומצעה היה ימני מתון וחילוני אם כי היו בה שתי קבוצות כוח עיקריות מנוגדות - האחת ליברלית והאחרת שמרנית באופן יחסי.

דמירל כיהן שש פעמים כראש ממשלת טורקיה מטעמה של המפלגה, והיא הייתה למפלגת השלטון בין 20 בפברואר 1965 ועד להפיכה הצבאית השנייה במדינה ב-12 במרץ 1971. בהפיכה זו לא נאסר קיומן של מפלגות פוליטיות, ודמירל הצליח לבסס שלוש ממשלות נוספות במחצית השנייה של שנות השבעים של המאה ה-20. שתיים מממשלות אלה היו ממשלות קואליציה, ובאחרונה אף הצליח דמירל להקים ממשלת רוב שכיהנה 10 חודשים, אך השלטון נע בתקופה של שלוש שנים כמטוטלת בין מפלגת הצדק למפלגת העם הרפובליקאית בראשות בולנט אג'וויט; ולבסוף, ב-1980, נטל הצבא את השלטון במדינה בהפיכה הצבאית השלישית. לאחר הפיכה זו פוזרו כל המפלגות הפוליטיות ודרכה של המפלגה זכתה להמשכיות בדמותה של מפלגת הדרך הנכונה, שב-27 במאי 2007 שבה ושינתה את שמה ל"מפלגה הדמוקרטית".

ראו גם
------

* המפלגה הדמוקרטית
* מפלגת הדרך הנכונה
* ראש ממשלת טורקיה

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257469905171
* ISNI: 0000 0001 0682 6266
* LCCN: n50072068
* SUDOC: 122289625
* VIAF: 126641325
* WorldCat: lccn-n50072068

 |
**שרון ג'ני דן-אדל** (בהולנדית: **Sharon Janny den Adel**; נולדה ב-12 ביולי 1974 בוודינסקוין שבדרום הולנד) היא זמרת הולנדית וסולנית להקת המטאל Within Temptation.

ביוגרפיה
--------

דן-אדל נולדה בשנת 1974 בדרום הולנד. בטרם החלה את הקריירה המוזיקלית שלה, עבדה דן-אדל בחברת אופנה, והיא מעצבת את תלבושותיהם של חברי הלהקה. בשנת 1996 ייסדה יחד עם בן זוגה, הגיטריסט רוברט ווסטרהולט (Robert Westerholt) להקה בשם The Portal שלאחר מכן שמה שונה ל-Within Temptation.

דן-אדל נחשבת לנציגה הלא-רשמית של הלהקה. היא שותפה לכתיבת שיריהם, וקול המצו-סופרנו שלה הוא סימן ההיכר המוזיקלי של הלהקה. בנוסף לכך, כל הקליפים של הלהקה מתמקדים בעיקר בדן-אדל כשהיא משחקת דמויות שונות, ושאר חברי הלהקה מופיעים ברקע, או לא מופיעים בכלל. כמו כן, היא מופיעה גם על עטיפות אלבומיהם.

בנוסף להופעותיה עם להקתה, שרה דן-אדל גם עם הלהקות: After Forever, ‏Heideroosjes ודיליין. והיא השתתפה גם בשירו של ה-D.J והמפיק ארמין ואן ביורן In and Out of Love.
בראיונות סיפרה דן-אדל, כי תמיד חלמה לשיר עם קורט קוביין, סולן להקת נירוונה לשעבר שהתאבד.

ב-7 בדצמבר 2005 נולדה לדן-אדל ובן זוגה, רוברט ווסטרהולט, בתם הבכורה ושמה אווה-לונה (Eva Luna). בזמן הריונה לא רצתה דן-אדל לדעת את מין העובר, וגילתה, למעשה, שמדובר בבת רק לאחר הלידה. היא השתתפה במסע ההופעות של להקתה בעודה בהריון.

ב-1 ביוני 2009 נולד לבני הזוג ילד נוסף ושמו רובין איידן (Robin Aiden). ב-30 במרץ 2011 נולד לזוג ילדם השלישי ושמו לוגאן ארווין (Logan Arwin)

נכון לשנת 2010 מתגוררת דן-אדל בהולנד. בעבר, היא התגוררה בעשר ארצות שונות, ובהן: אינדונזיה, אתיופיה, סורינם, תימן וסרי-לנקה.

לקראת סופה של שנת 2017 לא היה מידע חדש על פעילות הלהקה, בעמוד הפייסבוק הרשמי של הלהקה פורסמה הכרזה מדן-אדל כי היא חוזרת בקרוב.

ב-10 בנובמבר 2017 דן-אדל הכריזה בסרטון וידאו על פרויקט מוזיקלי שלה שפורסם בעמוד הפייסבוק הרשמי של הלהקה.

לאחר סיבוב ההופעות האחרון שלהם דן-אדל חוותה מחסום כתיבה ולא הייתה מסוגלת לכתוב שירים חדשים עם הלהקה.

בנוסף לכך היא גם התמודדה עם בעיות אישיות, דן-אדל החליטה לכתוב שירים לעצמה במטרה לעזור לעצמה להתמודד עם בעיות אלה, כמה זמן לאחר מכן התגלה שאביה חלה בצורה קיצונית, עם סיום הפרויקט אף התגלה שאביה נפטר כתוצאה ממחלתו והפרויקט מוקדש לזכרו.

כשנתיים לאחר מכן שבהן דן-אדל כתבה לעצמה, היא החליטה לשתף את החומר בפומבי ועם חברי הלהקה, ונתנה לפרויקט המוזיקלי את השם My Indigo.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שרון דן אדל** |

* 
* שרון דן אדל, ברשת החברתית פייסבוק

* שרון דן אדל, ברשת החברתית אקס (טוויטר)

* שרון דן אדל, במסד הנתונים הקולנועיים IMDb (באנגלית)

* שרון דן אדל, באתר ספוטיפיי

* שרון דן אדל, באתר MusicBrainz (באנגלית)

* שרון דן אדל, אמן באתר Encyclopedia Metallum (באנגלית)

* שרון דן אדל, באתר Discogs (באנגלית)

* שרון דן אדל, באתר Songkick (באנגלית)

* שרון דן אדל, באתר SecondHandSongs
* אור ברנע, עומדים בפיתוי, באתר ynet, 26 בנובמבר 2009
* דף המעריצים הישראלי בפייסבוק של להקתה Within Temptation Israel

|  |  |
| --- | --- |
| בקרת זהויות עריכת הנתון בוויקינתונים | 
* GND: 135499593
* LCCN: no2017019252
* MusicBrainz: 7f4195a2-c1ce-4dae-bbbc-3f5967f077ec
* NKC: xx0064705
* VIAF: 85720554
* WorldCat: lccn-no2017019252

 |
פרת אנגוס אדומה עם עגל
**האנגוס האדום** הוא זן של בקר הבית בצבע חום-אדמדם, מאוכלוסיית הבקר של בלאק אנגוס. בקר האנגוס האדום רשום בנפרד מבקר האנגוס השחור באוסטרליה, קנדה וארצות הברית. משמש בעיקר כבקר לבשר.

היסטוריה
--------

מוצאו של האנגוס בסקוטלנד, על פי רוב צבעו של בקר האנגוס הוא שחור, אך כבר נמצאו בעבר פריטים אדומים; ייתכן שזו תוצאה של הכלאה של הבקר הסקוטי הקטן עם מלאי הלונגהורן האנגלי הגדול יותר, במאה ה-18. בשנת 1945 בערך נוצרו כמה עדרים המורכבים רק מהבקר האדום, ובשנת 1954 הוקמה אגודה למגדלים - "איגוד האנגוס האדום של אמריקה" (אנ').

בשנת 2013 יובא הזן לישראל.

שימושים
-------

האנגוס האדום הוא גזע בקר, והוא מגודל לאכילה. ניסויים השוואתיים לא זיהו שום הבדל מסחרי משמעותי בינו לבין השחור, מלבד הצבע.

שימוש לפרה אדומה
----------------

 ערך מורחב – **פרה אדומה**  

ביהדות ישנה מצוות שחיטת פרה אדומה והזאת דמה על הטמאים לצורך היטהרות. בימי בית המקדש נשחטו תשע פרות אדומות.

בשנות האלפיים, נעשים ניסיונות לחדש את המצווה, מכון המקדש ניסה לגדל באמצעות ברירה מלאכותית את הפרה האדומה המושלמת מתוך עדר של 500 פרות אנגוס אדומות שייבא לשם כך מנברסקה לעמק הירדן.

בספטמבר 2022 יובאו מארצות הברית חמש פרות אדומות, והועברו לחוות גידול בבית שאן. על פי דברי הרבנים שליוו את התהליך, הפרות כשרות להקרבה.

קישורים חיצוניים
----------------

ויקישיתוף מדיה וקבצים בנושא **אנגוס אדום** בוויקישיתוף

הערות שוליים
------------

1. ↑  לראשונה: עוברים של פרים מזן אנגוס הובאו לישראל, באתר פורטל חקלאות טבע וסביבה
2. ↑  סיימון סבאג מונטיפיורי, **ירושלים: הביוגרפיה**, אור יהודה: דביר, 2013. עמ' 87 במהדורה העברית.
3. ↑  חמש פרות אדומות הוטסו לישראל: "2,000 שנה לא הייתה פה פרה אדומה" | המחדש, באתר המחדש, ‏1 באוגוסט 2022
הבניין מעל מערת בהאא א-דין
הכניסה למקאם בהאא א-דין
**אל-מקתנא בהאא א-דין** (בערבית: **المقتنى بهاء الدين**; תעתיק: אל-מקתנא בהאא' אלדין) היה מחמשת הנביאים-מטיפים של הדת הדרוזית. הוא היה המטיף האחרון ואחריו נסגרה הדת הדרוזית לקבלת מאמינים חדשים. לפי המסורת בהאא א-דין הוביל את עדת המאמינים הדרוזיים ממצרים לאזור החרמון והציל אותם מטבח שרצו לבצע בהם השליטים הפטימיים עלי אלט'אהר באללה (בנו של אל-חאכם באמר אללה) ואחותו של אל-חאכם, סת אלמלכ, ששימשה כעוצרת. הדרוזים מכנים את הטבח בשם מיחנה (אסון).

א-דין שהה מספר שנים במערה על ג'בל חיידר (הר הארי), במקום שעליו נמצא כיום הכפר בית ג'ן. לאחר מכן עבר ללבנון, שם נפטר ונקבר.

לפי המסופר בכפר, לפני כ-130 שנים נכנסו שני פלאחים מהכפר למערה וראו את שמו חקוק על אחד הקירות. מאז הפך המקום קדוש לדרוזים הבאים למקום להתפלל ולבקש עזרה לבעיותיהם בבריאות, בפרנסה ובפריון.

בשנת 1971 נבנה בניין מעל המערה ומסביבו התפתח **מקאם בהאא א-דין**, ובו מספר בניינים עם אולמות, חדרי לימוד ושירותים למבקרים במקום.

דגל הדרוזים מכיל חמישה צבעים וכל נביא-מטיף קיבל צבע. בהאא א-דין קיבל את הצבע הלבן, וכל שנה, ב-25 ביולי, נחגג במקום חג בהאא א-דין, ואלפי דרוזים מגיעים למקום מכל כפרי הדרוזים.

האתר נמצא על פסגת ג'בל חיידר. דרך משולטת מתפתלת בעלייה בין בתי בית ג'ן עד למקאם בהאא א-דין. משם יש תצפית יפה על בית ג'ן.

המערה הקדושה נמצאת כאמור בתוך בניין חדש יחסית עם כיפה. מבקרים בלבוש צנוע מתבקשים לחלוץ נעליים. הכניסה למערה הקטנה היא בזחילה או בשפיפה.

מהמקאם מוליכה דרך סלולה קצרה לנקודת תצפית על פסגת הר הארי שמשמשת לעיתים למצנחי רחיפה. מימין למשטח הרחיפה יש אתר זיכרון מטופח לשני אחים ממשפחת זידאן שנפלו במלוי תפקידם במשמר הגבול ובצה"ל.

לבהאא א-דין מיוחס חיבורן של איגרות 111-41 באיגרות החוכמה, כתב הקודש הדרוזי.

* הכתובת בכניסה למקאם בהאא א-דיןהכתובת בכניסה למקאם בהאא א-דין
* מבט על בית ג'ן והר מירון ממקאם בהאא א-דיןמבט על בית ג'ן והר מירון ממקאם בהאא א-דין

הערות שוליים
------------

1. ↑  מאיר בר-אשר, "איגרות החוכמה", בתוך בתוך מאיר בר-אשר ומאיר חטינה (עורכים), **האסלאם: היסטוריה, דת, תרבות**, ירושלים: הוצאת ספרים ע"ש י"ל מאגנס, 2017, עמ' 394

|  |  |
| --- | --- |
| בקרת זהויות עריכת הנתון בוויקינתונים | 
* GND: 1316333884
* LCCN: n98000499
* VIAF: 21448047
* WorldCat (עם VIAF): 21448047

 |
**גלית יובל** (נולדה ב-1971) היא פרופסור מן המניין לפסיכולוגיה ומדעי המוח, החוקרת זיהוי פרצופים, בבית-הספר למדעי הפסיכולוגיה ובית הספר למדעי המוח באוניברסיטת תל אביב.

ביוגרפיה
--------

יובל החלה את דרכה האקדמית בלימודי תואר ראשון בפסיכולוגיה ובפילוסופיה באוניברסיטת ת"א. קורס אחד בלימודי התואר הראשון שלה, שעסק בקשר בין פסיכולוגיה לפיזיולוגיה, תרם לה לגיבוש כיוון ההתמחות שבחרה. היא עשתה תואר שני ושלישי באוניברסיטת שיקגו בתחום מדעי המוח הקוגניטיביים, ובשנת 2001 סיימה את לימודי הדוקטורט גם כן במוסד זה, בהנחייתה של Jerre Levy מאוניברסיטת שיקגו ו Ken Paller מאוניברסיטת Northwestern. במסגרת עבודת הדוקטורט, בהתחלה חקרה את ההבדל בין ההמיספרה הימנית להמיספרה השמאלית בתפיסה הוויזואלית, ואז התמקדה במחקר על פרצופים. לאחר מכן, היא השלימה פוסט־דוקטורט ב־MIT במחלקה למדעי המוח והקוגניציה בהנחייתה של Nancy Kanwisher. שם התמחתה בהדמיה מוחית באמצעות MRI של מערכת הראייה ובעיקר במערכת המוחית שאחראית על עיבוד פנים. 

בשנת 2005 פרופ׳ יובל שבה לארץ והצטרפה כחברת סגל בבית הספר למדעי הפסיכולוגיה ובבית הספר סגול למדעי המוח, באוניברסיטת תל אביב. שם הקימה מעבדה לחקר הבסיס המוחי והקוגניטיבי לזיהוי פרצופים. היא התמקדה בעבודה עם אנשים הסובלים מפרוסופגנוזיה התפתחותית (כשל מולד בזיהוי פנים) ובמקרים ספציפיים של קושי בזיהוי פנים (כמו פנים מגזע אחר, וכיוצא בזה). במחקריה היא משתמשת בשיטות מחקר שונות כמו fMRI, TMS ו־EEG, על מנת לבחון את התגובה של המוח לגירוי של פרצופים ולמפות את האזורים הרלוונטיים לתהליך. נוסף על כך, במעבדתה היא חוקרת, בין היתר, כיצד מנגנוני עיבוד פנים וגוף פועלים כדי ליצור דימוי של אדם? מה התפקיד של תנועת גוף בזיהוי אנשים? מהו תפקידו של מידע תפיסתי מול מידע קונספטואלי או סמנטי בזיהוי פנים? מהם המאפיינים הקריטיים המשמשים לזיהוי פנים? ומהם המנגנונים המשמשים לזיהוי פרצופים מוכרים וכיצד הם נבדלים מאלו המשמשים לפנים לא מוכרים?

בשנת 2016, במסגרת עידוד מחקר למציאת פתרונות ביומטריים חדשים, שיזמה היחידה להזדהות וליישומים ביומטריים, במערך הסייבר הלאומי, חקרה יובל את מידת ההצלחה של זיהוי פנים כשלב אחרון לזיהוי, בשימוש בתוצאות מפולטרות של מנוע ביומטרי לזיהוי פנים.

יובל גם מרצה בבית הספר למדעי הפסיכולוגיה. בעבר לימדה את הקורסים "פסיכולוגיה פיזיולוגית" ו"שיטות מחקר", וכיום מלמדת את הקורס "מבוא למדעי הפסיכולוגיה" לתלמידי תואר ראשון. את תוכני הקורס אותו מלמדת יובל, "מבוא למדעי הפסיכולוגיה" ניתן גם למצוא באתר קמפוס - המיזם הלאומי ללמידה דיגיטלית של המשרד לשיווין חברתי.

נולדה בחולון וכיום גרה בת"א, נשואה ואם לתאומים (בן ובת).

פרסים
-----

קיבלה את פרס רקטור אוניברסיטת תל אביב להצטיינות בהוראה חמש פעמים ובשנת 2017 זכתה בפרס ע"ש מיכאל ברונו.

קישורים חיצוניים
----------------

* גלית יובל, באתר Academia.edu
* גלית יובל, באתר של אוניברסיטת תל אביב
* סרטונים רינו צרור מראיין את גלית יובל, בתוכנית "חוצה ישראל" של הטלוויזיה החינוכית, באתר YouTube‏
* סרטון יו-טיוב של האוניברסיטה המשודרת - על זיהוי פנים ועיוורון פרצופים - חלק א', גל"צ ואוניברסיטת תל אביב
* האוניברסיטה המשודרת - על זיהוי פנים ועיוורון פרצופים - חלק ב', גל"צ ואוניברסיטת תל אביב
* הקורס "מבוא למדעי הפסיכולוגיה" מאת פרופסור גלית יובל באתר קמפוס IL של המשרד לשוויון חברתי.

הערות שוליים
------------

1. ↑  הגר בוחבוט, למה כל הסינים נראים לנו אותו דבר?, באתר ynet, 7 ביוני 2016
רבי **יואל חסיד** מאמצ'יסלוב (נודע בכינויו **מהרי"ח**; נפטר ה'תקס"א או ה'תקס"ב, 1801 או 1802) היה רב מפורסם, מתלמידי הגר"א, ומחבר **חדושי מהרי"ח** על שישה סדרי משנה.

פרישותו וסיגופיו
----------------

על פרישותו וסיגופיו כותב בנו, רבי שמריהו, בהקדמתו לחדושי מהרי"ח**:**

> 
> קרוב לכ"ט שנה הניח חיי שעה, ועסק בחיי עולם, ופרק מעליו עול דרך ארץ, וקבל עליו עול מלכות שמים, לעסוק בג' עמודי עולם, תורה ועבודה וגמ"ח, ובאלו יגע וטרח ונדד שינתו מעיניו ותנומה מעפעפיו, וגם ישב בתענית וסיגף עצמו שישה שנים בתחילת ישיבתו והתבודדו מהבלי העולם הזה, עד אשר הגיע העת אל הילקח ארון האלוהים, ואראלים ומצוקים אחזו בארון הקודש, נצחו אראלים את המצוקים ונשבה ארון הקודש...
> 
> 
> 
>

חיבורו
------

חיבורו, "חדושי מהרי"ח" על שישה סדרי משנה, עוסק בעיקר ליישב את השגותיו של בעל תוספת יום טוב על הרב עובדיה מברטנורה.

בחלק מדפוסי המשניות נדפס חדושי מהרי"ח על סדר זרעים וסדר טהרות בלבד, אבל בדפוס דוברובנה ובדפוס וילנה נדפס על כל שישה סדרי משנה.

הערות שוליים
------------

1. ↑  ראו תלמוד בבלי, מסכת כתובות, דף ק"ד, עמוד א'.
2. ↑  בנו רבי שמריהו בהקדמתו לחדושי מהרי"ח.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309224105171
* LCCN: nr98032929
* VIAF: 73770897
* WorldCat (עם VIAF): 73770897

 |
**מאיר עזרן** (נולד ב-10 במרץ 1964) הוא כדורגלן עבר ישראלי. ששיחק בעמדת הקשר.

קריירה
------

עזרן גדל במחלקת הנוער של הפועל שדרות, ובשנת 1981 החל לשחק בקבוצת הבוגרים בליגה ב' דרום ב'. בתחילת עונת 1985–1986 הושאל להפועל באר שבע מהליגה הלאומית לשלוש שנים, שבסיומן נרכש על ידה. בבאר שבע שיחק שש עונות. בעונתו האחרונה בבאר שבע התערער מעט מעמדו בהרכב. בעונת 1991–1992 עבר לקבוצת מכבי יבנה מהליגה הלאומית ובסיומה ירדה הקבוצה לליגה הארצית. בעונת 1992–1993 הביא אותו ניסים בכר (שאימן אותו בבאר שבע) להוביל את מרכז הקישור של מכבי עירוני אשדוד מהליגה הארצית ובסיום העונה חגגו עזרן וקבוצתו עלייה לליגה הבכירה, כשהוא מהווה עוגן חשוב במרכז השדה. בעונות 1993–1997 שיחק בהפועל ראשון לציון בליגה הלאומית כשחקן הרכב קבוע. בעונת 1995–1996 הגיע עם הפועל ראשון לציון עד לגמר גביע המדינה. בהמשך שיחק בליגות נמוכות ופרש מכדורגל.

לאחר הפרישה
-----------

עזרן בעל חנות לציוד והלבשה ספורטיבית בשדרות, אימן מספר עונות במחלקת הנוער ובקבוצת הבוגרים של מכבי שדרות בליגה ג' ובליגה ב'.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* מאיר עזרן. עכשיו יודעים מי זה גם צפונית לשדרות, אביעד פוהורילס בעיתון מעריב

הערות שוליים
------------

1. ↑  סוכמה העברת עזרן לב"ש, בעיתון מעריב 11 בספטמבר 1985
2. ↑  ב"ש: עזרן במקום חיון, בעיתון מעריב 13 בדצמבר 1990
**הקונצרט** (בצרפתית: **Le Concert**; ברוסית: **Концерт**) הוא סרט קולנוע צרפתי-רוסי שיצא לאקרנים בשנת 2009. הסרט הוא קומדיה דרמטית, בבימויו של ראדו מיכאילאנו ובכיכובם של אלכסיי גוסקוב, מלאני לורן ומיו-מיו.

הסרט זכה בפרס סזאר עבור המוזיקה המקורית הטובה ביותר ועבור הפסקול בשנת 2010. הסרט היה מועמד לפרס הסרט הטוב ביותר במסגרת פרסי גלובוס הזהב.

תקציר העלילה
------------

במרכז עלילת הסרט ניצבת דמותו של אנדריי סמיונוביץ' פיליפוב, אשר היה מנצח התזמורת של תיאטרון בולשוי במוסקבה. כשברז'נייב הורה לגרש מהתזמורת את כל נגניה היהודים, סירב פיליפוב לציית להוראה. סירובו הביא לסילוקו מהתזמורת באמצע הקונצרט, השפלתו בפומבי, והפיכתו לעובד ניקיון במשכן תיאטרון הבולשוי.

לאחר למעלה מעשרים שנה בעודו מנקה את חדר מנהל התזמורת מבחין פיליפוב בפקס שהגיע מחו"ל, המזמין את תזמורת הבולשוי להופיע בתיאטרון שאטלה בפריז. פיליפוב מחליט לקבץ את חברי התזמורת הישנה שנפוצו לכל עבר, העובדים בעבודות שונות, ולהתחזות לתזמורת הבולשוי הנוכחית. הוא משיב לתיאטרון שאטלה כי הם יגיעו לפריז וינגנו את הקונצ'רטו לכינור של פיוטר איליץ' צ'ייקובסקי שהופסק 30 שנה קודם לכן על ידי נציג השלטונות.

פיליפוב רק דורש, כתנאי להופעה בפריז, שהסולנית בקונצרט תהא הכנרית הצעירה אן מארי ז'אקה, שבמהלך הסרט יתברר הקשר בינה לבין פיליפוב. התעקשותו של פיליפוב לנגן את הקונצרט עם הנגנית נובעת מכך שאן-מארי היא בתה של הסולנית היהודיה שניגנה עם פיליפוב בקונצרט המקורי.

ליהוק
-----

* אלכסיי גוסקוב בתפקיד אנדרי פיליפוב (Andreï Filipov)
* מלאני לורן בתפקיד אן מארי ז'קה (Anne-Marie Jacquet)
* דימטרי נאזארוב בתפקיד סאשה גרוסמן (Sacha Grossman)
* ואלרי בארינוב בתפקיד איוון גאברילוב (Ivan Gavrilov)
* פרנסואה ברליאן בתפקיד אוליבר מורן דפלוסי (Olivier Morne Duplessis)
* מיו-מיו בתפקיד גווילן דה לה ריוויר (Guylène de La Rivière)

פסקול
-----

הפסקול המקורי עבור הסרט נכתב על ידי ארמנד עמר, כשקטע אחד נכתב על ידי ראדו מיכאילאנו בעצמו ("לה טרו נורמן" - "Le Trou Normand"). הפסקול של הסרט כולל את היצירה העומדת בלב עלילת הסרט - הקונצ'רטו לכינור של צ'ייקובסקי, כמו גם את הקונצ'רטו לפסנתר מס' 21 של מוצרט, את מחול החרבות של אראם חאצ'טוריאן ואת סימפוניה מס' 1 (מאהלר) (ה"טיטן") של גוסטב מאהלר. כמו כן משולב בסרט גם חלק מהקונצ'רטו לכינור של מנדלסון.

קישורים חיצוניים
----------------

* 

* אתר האינטרנט הרשמי של "הקונצרט"

* "הקונצרט", במסד הנתונים הקולנועיים IMDb (באנגלית)

* "הקונצרט", באתר נטפליקס

* "הקונצרט", באתר AllMovie (באנגלית)

* "הקונצרט", באתר Box Office Mojo (באנגלית)

* "הקונצרט", באתר Metacritic (באנגלית)

* "הקונצרט", באתר אידיבי

* "הקונצרט", במסד הנתונים הקולנועיים KinoPoisk (ברוסית)
* מאיר שניצר, לא מוכרחים להמשיך לנגן: על "הקונצרט", באתר nrg‏, 29 באפריל 2010
**תאיר חיים** (נולדה ב-9 במאי 1983) היא זמרת ישראלית, יוצרת ומייסדת להקת A-WA.

קריירה
------

נולדה וגדלה ביישוב שחרות בערבה. למדה בבית הספר התיכון שחרות בקיבוץ יטבתה. כבר בילדותה עסקה במוזיקה. מגיל צעיר קיבלה חינוך מוזיקלי במסגרות שונות בתחומים: לימודי פיתוח קול, תיאטרון, ריקוד ועוד. לטענתה הסגנון האקלקטי המוזיקלי שנחשפה לו בצעירותה הביא לעיסוק במוזיקה, ובעיקר מוזיקה תימנית: "גדלנו על מוזיקה מגוונת ומיוחדת. שמענו הרבה תימנית - אהרון עמרם, ציון גולן, ברכה כהן; המון יוונית - סטליוס, קזנג׳ידיס, יורגוס דלארס, יאניס פאריוס; מוזיקה ישראלית - אריק איינשטיין, חוה אלברשטיין, כוורת, אבנר גדסי, חיים משה, צלילי הכרם ועוד. מגיל צעיר אנחנו בלימודי מוזיקה, מחול ותיאטרון, אז גדלנו גם על ג׳אז ומחזות זמר. (...) להורים שלנו יש אוסף מדהים של תקליטי ויניל מהסיקסטיז והסבנטיז (...) היינו מאזינות גם למלחינים קלאסיים כמו ויוולדי, בטהובן ודביוסי".

בצבא שירתה כסולנית בלהקת חיל האוויר. לאחר סיום שירותה הצבאי למדה חיים בית ספר רימון במסלול של זמרים יוצרים. סיימה בהצטיינות תואר ראשון במוזיקה ובחינוך מטעם מכללת לוינסקי לחינוך בתל אביב.

לאחר שסיימה את התואר הראשון ייסדה את להקת A-WA עם אחיותייה הצעירות לירון ותגל.

בשנת 2012 החלו להקליט יחד חומרים באנגלית, בעברית וביהודית-תימנית והעלו סרטונים של ביצועיהן ל-YouTube. הסרטונים קיבלו תגובות נלהבות רבות מהארץ ומהעולם והאחיות החלו לעבוד יחד על אלבומם הראשון.

החל משנת 2013 החלה להופיע במסגרת ההרכב A-WA: תחילה בהופעות פריצה כאורחות עם להקת הבלקן ביט בוקס ולאחר מכן עם הלהקה הכוללת את שתי אחיותיה, וריתם סקשיין הכולל ארבעה נגנים (בס, קלידים ומחשב, גיטרה חשמלית ותופים).

האלבום הראשון של הלהקה: **חביב גלבי** שיצא ב-2015, זכה להצלחה בישראל ומחוצה לה עם למעלה מ-14 מיליון צפיות, הופעות בפסטיבלים ובמועדונים ברחבי העולם, וזכה גם לסיקור עיתונאי במגזינים בינלאומיים: Rolling stone, Vogue, Glamour ועוד. מאוחר יותר הוציאו האחיות גרסת 'רימיקס של השיר חביב גלבי', בשיתוף הראפר האמריקאי פיטבול.

בשנת 2019 השיקה יחד עם A-WA את ״ביתי פי ראסי״ (ביתי בראשי) - אלבום שני ומקורי שכתבה והלחינה עם אחיותייה, שכלל את השירים "האנא מש הו אליאמן" (פה זה לא תימן) ו"מודבירה" (חסרת מזל).

עם ההשקה יצאה הלהקה לסיבוב הופעות עולמי נוסף באירופה ובארה״ב, שכלל סשן ב-Tiny Desk האמריקאי.

במאי 2020 יצאה תאיר לקריירה עצמאית והוציאה את סינגל הבכורה שלה - "מתבשלת לאט", בהפקתו של ניר דנן (מוזיקאי שעבד בין היתר גם עם הראפר טונה, רביד פלוטניק ועוד), המלווה בקליפ שביים וערך נאור סוקי.

חיים מתגוררת בתל אביב, נשואה ואם לילד.

קישורים חיצוניים
----------------

* תאיר חיים, ברשת החברתית פייסבוק
* תאיר חיים, ברשת החברתית אקס (טוויטר)
* תאיר חיים, ברשת החברתית אינסטגרם
* תאיר חיים, סרטונים בערוץ היוטיוב
* שאלון לשבת עם תאיר חיים, מערכת כאן11, 25 באוקטובר 2019
* פגישה אישית עם תאיר חיים, כאן גימל, 23 באוקטובר 2019

הערות שוליים
------------

1. ↑  דודי פטימר, ‏"חשוף, אישי ונועז": שלישיית A-WA חוזרת, כפי שעוד לא שמעתם אותה, באתר מעריב אונליין, 25 ביוני 2019
2. ↑  Richard Gehr, Richard Gehr, A-Wa: The Israeli Trio Making Yemenite Tradition Global, Rolling Stone, ‏2016-07-07 (באנגלית)
3. ↑  Marjon Carlos, This Yemenite-Israeli Girl Group Is Bringing Style to the World Stage, Vogue (באנגלית)
4. ↑  רימיקס של השיר חביב גלבי
5. ↑  תאיר חיים - מתבשלת לאט
52 החלוקות של קבוצה בת 5 איברים: הנקודות מייצגות איברים בקבוצה; כאשר הן אינן צבועות הן מסמנות תתי-קבוצות בעלות איבר יחיד. האזורים הצבועים מייצגים תתי-קבוצות שלה.
בתורת הקבוצות, **חלוקה** (לפעמים נקראת **חלוקה זרה**) של קבוצה X, היא אוסף של תת קבוצות לא ריקות של X, שהן זרות בזוגות ומכסות את X (דהיינו, X שווה לאיחוד שלהן).

דוגמאות
-------

* קבוצת המספרים הזוגיים וקבוצת המספרים האי זוגיים היא חלוקה של קבוצת המספרים הטבעיים.
* כל יחס שקילות על קבוצה מסוימת מגדיר עליה חלוקה למחלקות שקילות. הכיוון ההפוך גם נכון: כל חלוקה של קבוצה היא למעשה מחלקות שקילות של יחס שקילות שמוגדר כך שהאיבר a שקול ל-b אם שניהם שייכים לאותה תת-קבוצה.
* אם H היא תת-חבורה של G, אז המחלקות הימניות או השמאליות של H הן חלוקה של G. אם H תת-חבורה נורמלית, איברי החלוקה מהווים חבורה בפני עצמם באופן טבעי.
* לכל קבוצה X לא ריקה קיימות חלוקות טריוויאליות: החלוקה {\displaystyle \left\{X\right\}} שמכילה איבר יחיד והוא הקבוצה כולה, והחלוקה {\displaystyle \ \left\{\left\{x\right\}:x\in X\right\}} - פירוק הקבוצה ליחידונים.

יחס העידון
----------

על אוסף החלוקות של קבוצה X מוגדר יחס סדר חלקי הנקרא "יחס העידון"; חלוקה אחת מעודנת יותר מהשנייה אם קבוצותיה מוכלות בקבוצות החלוקה השנייה. באופן הזה החלוקה המעודנת יותר היא למעשה איחוד של חלוקות של קבוצות החלוקה הפחות מעודנת. באופן פורמלי, חלוקה {\displaystyle \ P\_{1}=\{A\_{\alpha }\}\_{\alpha \in I}} מעודנת יותר מחלוקה {\displaystyle \ P\_{2}=\{B\_{\beta }\}\_{\beta \in J}} אם ורק אם לכל {\displaystyle \alpha \in I} קיימת {\displaystyle \beta \in J} כך ש- {\displaystyle \ A\_{\alpha }\subseteq B\_{\beta }}. יחס העידון הופך את אוסף החלוקות של הקבוצה X לסריג שהמינימום והמקסימום שלו הן החלוקות הטריוויאליות.

חלוקות של קבוצות סופיות
-----------------------

לחלוקות של קבוצת המספרים 1,2,...n יש חשיבות רבה בקומבינטוריקה ותחומים אחרים של המתמטיקה.

חבורה פרימיטיבית
----------------

בתורת החבורות, כאשר חבורה G פועלת על קבוצה, ניתן לדבר על חלוקות שהן אינווריאנטיות תחת אותה חבורה או ועל חלוקות שאינן כאלו. חלוקה {\displaystyle \{A\_{\alpha }\}} נקראת G-אינווריאנטית אם עבור כל איבר מ-G, {\displaystyle \ g\in G} מתקיים:

{\displaystyle \ \left\{A\_{\alpha }\right\}=\left\{gA\_{\alpha }\right\}}
{\displaystyle gA\_{\alpha }\ =\{g(a):a\in A\_{\alpha }\}}
כלומר איברי החבורה לכל היותר מחליפים בין קבוצות החלוקה אך לא לוקחים קבוצה מהחלוקה המקורית לקבוצה שלא נמצאת בחלוקה. חבורות שהחלוקות האינווריאנטיות היחידות שלהן הן החלוקות הטריוויאליות נקראות חבורות פרימיטיביות.

קישורים חיצוניים
----------------

ויקישיתוף מדיה וקבצים בנושא **חלוקה** בוויקישיתוף
* חלוקה, באתר MathWorld (באנגלית)
* חלוקה (תורת הקבוצות), באתר אנציקלופדיה למתמטיקה (באנגלית)
* חלוקה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4707411-5

 |
**קתרין מק'קורמק** (באנגלית: **Catherine McCormack**; נולדה ב-3 באפריל 1972) היא שחקנית קולנוע ותיאטרון אנגלייה. מק'קורמק התפרסמה בתור מרון אשתו של ויליאם וולאס בסרט "לב אמיץ", בתור אליזבת' הנלי בסרט "בסרט משחק ריגול" ובתור גרטה שורדר בסרט "צילו של ערפד".

ביוגרפיה
--------

מק'קורמק חצי אירית קתולית במוצאה נולדה בעיירה אלטון שבמחוז המפשייר. אמה נפטרה ממחלה קשה כאשר הייתה בת שש והיא גדלה לצד אביה ואחיה סטיבן.
למדה בבית ספר למשחק מהיוקרתיים ביותר בממלכה שבאוקספורד.

לאחר תפקיד בכורה לא מוצלח בסרט "טעון" התפרסמה מק'קורמק בתפקיד משני בדרמה התקופתית "לב אמיץ" בה היא גילמה את מרון אשתו של המושיע הסקוטי ויליאם וולאס (מל גיבסון) שנרצחת על ידי חייליו של מלך אנגליה אדוארד הראשון.
הרצח שלה בתחילתה של העלילה הוא הגורם המרכזי למרד הסקוטי בניצוחו של ויליאם וולאס בכיבוש האנגלי.
ב-1998 גילמה את המשוררת האיטלקייה החושנית ורוניקה פרנקו בדרמה הביוגרפית "יופי מסוכן".
כמו כן שיחקה בדרמה "רוקדים בלונאסה" בתור כריסטינה אחותה הרומנטיקאית והבודדה של קייט מונדי (מריל סטריפ).

תפקידה השני המפורסם ביותר של מק'קורמק היה בתור השחקנית הגרמנייה גרטה שורדר בדרמת האימה הקומית "צילו של ערפד" על עשיית סרט הערפדים המפורסם ביותר בכל הזמנים "נוספראטו".
שיחקה גם במותחן של קתרין ביגלו "גלים מן העבר" את העיתונאית ג'ין ג'ניס הנוסעת עם בעלה טומאס (שון פן) לאיי המים הרדודים כדי לחקור רצח של שתי נשים במאה ה-19.
שיחקה ב-2001 במותחני הריגול המצליחים "משחק ריגול" של טוני סקוט בתור אליזבת הנלי אישה אנגלייה הכלואה בכלא שמור בסין ו"החייט מפנמה" שם גילמה את פרנצ'סקה דין.
ב-2005 הופיעה לצידם של אדוארד ברנס ובן קינגסלי במותחן הפעולה העתידני "אפקט הרעם" בתור סוניה רד ממציאת טכנולוגיית המסע בזמן.
ב-2007 השתתפה בסרט האימה "28 שבועות אחרי", סרט ההמשך למותחן האימה המצליח של דני בויל מ-2002.

פילמוגרפיה נבחרת
----------------

* לב אמיץ (1995)
* נשים בעורף (1998)
* יופי מסוכן (1998)
* רוקדים בלונאסה (1998)
* בעלי החוב (1999)
* שנת האהבה הזו (1999)
* צילו של ערפד (2000)
* גלים מן העבר (2000)
* החייט של פנמה (2001)
* משחקי ריגול (2001)
* *A Rumor of Angels*‏ (2002)
* אפקט הרעם (2005)
* ירח וכוכבים (2007)
* 28 שבועות אחרי (2007)
* סיבות לא טבעיות (2008)
* the journey ‏(2016)
* שיר השמות (2019)

### טלווויזיה

* *Temple‏* (2019-הווה)
* סוסים איטיים (2022)

קישורים חיצוניים
----------------

* קתרין מק'קורמק, במסד הנתונים הקולנועיים IMDb (באנגלית)
* קתרין מק'קורמק, באתר "אידיבי", מאגר הידע העברי לקולנוע ישראלי ועולמי
* קתרין מק'קורמק, באתר AllMovie (באנגלית)
* קתרין מק'קורמק, באתר Rotten Tomatoes (באנגלית)
* קתרין מק'קורמק, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007439697205171
* BnF: cb142053065 (data)
* GND: 121581292
* ISNI: 0000 0001 1070 1319
* LCCN: no99011879
* NKC: xx0165464
* NLP: a0000001631262
* SUDOC: 178211478
* VIAF: 71603753
* WorldCat: lccn-nb2012005682

 |